Subject: Selgitustaotlus toimetulekutoetuse määramise tingimuste osas
From: "Isabel Erenvert" <[email-masked]>
To: "Info - SOM" <[email-masked]>
Cc: Merike Võsotskaja - SOM <[email-masked]>
Date: Fri, 20 Mar 2026 13:33:53 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördume Teie poole selgituse saamiseks seoses toimetulekutoetuse
määramise praktikaga.

Isik on alates 2025 detsembrist esitanud iga kuu taotluse
toimetulekutoetuse saamiseks. Menetluse käigus oleme korduvalt suunanud
isikut ennast arvele võtma Eesti Töötukassas, kuid ta ei ole seda teinud.
Samuti on isik edastanud kirjalikke teateid, milles väljendab selgelt, et
tal puudub kavatsus tööle asuda.

Lähtume oma tegevuses Sotsiaalhoolekande seadusest.

Vastavalt § 131 lg 1 -

(1)         Toimetulekutoetuse eesmärk on isikute iseseisvat toimetulekut
soodustava ajutise abimeetmena leevendada abi vajavate isikute ja
perekondade materiaalset puudust, tagades minimaalsed vahendid
esmavajaduste rahuldamiseks.

Samuti tuleneb § 134 lg 4 punkt 2  -

Kohaliku omavalitsuse üksus võib jätta toimetulekutoetuse määramata või
vähendada määratavat toimetulekutoetuse summat, kui:

    2) toetuse taotleja või toetust taotleva perekonna liige on
töövõimeline tööealine isik, kes ei tööta ega ole Eesti Töötukassas
töötuna arvele võetud;

[RT I, 31.12.2024, 3 - jõust. 10.01.2025]

Eeltoodust tulenevalt palume Teie seisukohta järgmistes küsimustes:

Kas kirjeldatud olukorras on õiguspärane jätta toimetulekutoetus määramata
või vähendada toimetulekutoetuse summat?

Milliseid täiendavaid samme peaks kohalik omavalitsus sellises olukorras
rakendama, et tagada otsuste vastavus kehtivale õigusele?

Lugupidamisega

Isabel Erenvert

sotsiaaltöö spetsialist (Albu, Ambla, Aravete, Järva-Jaani)

Järva Vallavalitsus

 <mailto:[email-masked]> [email-masked] | +372
512 7480

 <https://jarvavald.ee/> https://www.jarvavald.ee |
<http://www.facebook.com/jarvavald> www.facebook.com/jarvavald